Bugun Toshkentdagi Xalqaro biznez markazda Butunjahon boks assotsiatsiyasi AIBAning yig‘ilishi bo‘lib o‘tdi. Tashkilot ilk marta xalqaro yig‘ilishni O‘zbekistonda o‘tkazmoqda. Unda mintaqalarda boksni rivojlantirish va mamlakatlar boks federatsiyalarini qo‘llab-quvvatlash kabi masalalar muhokama qilindi. Undan tashqari xalqaro boksni rivojlantirish va iqtisodiy sohadagi ishlar ham ko‘rib chiqildi. Yig‘ilish davomida O‘zbekiston boks federatsiyasi vitse-prezidenti Sherzod Toshmatov bir ovozdan AIBA ijroiya qo‘mitasining teng huquqli a’zosi deb qabul qilindi.